text: Endnu en stor brand syd for grænsen
  31 juli 2018 kl. 04.15
  Mandag aften udbrød der en voldsom brand i en lagerbygning i Gottrupel nær motorvejen tre kilometer syd for grænsen
  Omkring klokken 21.30 rykkede de frivillige brandværn fra Handewitt, Meyn, Ellund, Weding og Harrislee ud til en brændende lagebygning på Lecker Chausse i Gottrupel.
  Gottrupel ligger ved motorvej A7 nær indkøbscentret Scandinavian Park, hvorfor trafikanterne på motorvejen kunne se både røg og flammer.
  Lagerbygningen er opført i træ og var omspændt af flammer, da brandmandskabet nåede frem. Mange af brandfolkene kom nærmest direkte fra branden på Den historiske Kro i Oeversee syd for Flensborg.
  Her var efterslukningen lige færdig, da alarmen om den nye brand kom.
  